ΑΠΟΦΑΣΕΙΣ
Αριθμ. οικ.2390
Έγκριση της υπ’ αρ. 125/2024 απόφασης του Δη­
μοτικού Συμβουλίου του Δήμου Σερβίων αναφο­
ρικά με τη λήψη προσωρινών μέτρων ρύθμισης
οδικής κυκλοφορίας κατά τη διάρκεια εκτέλε­
σης εργασιών του έργου: «ΣΥΝΤΗΡΗΣΗ ΑΡΔΕΥ­
ΤΙΚΟΥ ΔΙΚΤΥΟΥ ΤΟΕΒ ΣΕΡΒΙΩΝ», σύμφωνα με την
παρ. 1 του άρθρου 52 του ΚΟΚ.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
Α. Τις διατάξεις:
1. Του Κώδικα Οδικής Κυκλοφορίας (ν. 2696/1999,
Α’ 57) και ειδικότερα των άρθρων 9, 10 και 52 αυτού,
όπως αντικαταστάθηκε με την παρ. 9 του άρθρου 48
του ν. 4313/2014 (Α’ 261),
2. του ν. 2503/1997 «Διοίκηση, οργάνωση στελέχωση
της Περιφέρειας, ρύθμιση θεμάτων για την Τοπική Αυ­
τοδιοίκηση και άλλες διατάξεις» (Α’ 107), και ιδίως της
παρ. 6 του άρθρου 6 αυτού,
3. του ν. 2647/1998 «Μεταβίβαση αρμοδιοτήτων στις
Περιφέρειες και την Αυτοδιοίκηση και άλλες διατάξεις»
(Α’ 237),
4. του ν. 3852/2010 «Νέα αρχιτεκτονική της Αυτοδιοί­
κησης και της Αποκεντρωμένης Διοίκησης - Πρόγραμμα
Καλλικράτης» (Α’ 87/2012) και ειδικότερα των άρθρων
6, 73 και 280 αυτού,
5. του ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνη­
τικών, διοικητικών και αυτοδιοικητικών οργάνων στο δια­
δίκτυο “Πρόγραμμα Διαύγεια” και άλλες διατάξεις» (Α’ 112),
6. του ν. 4325/2015 «Εκδημοκρατισμός της Διοίκη­
σης - Καταπολέμηση Γραφειοκρατίας και Ηλεκτρονική
Διακυβέρνηση» (Α’ 47), και ιδίως των άρθρων 28 και
28α, όπως αντικαταστάθηκαν με τα άρθρα 63 και 66 του
ν. 4954/2022 (Α’ 136),
7. του ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21) και ιδίως
του άρθρου 24,
8. του ν. 4622/2019 «Επιτελικό Κράτος: οργάνωση, λει­
τουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133)
και ειδικότερα των άρθρων 42 έως 48 και 68 έως 76 αυτού,
9. του ν. 4954/2022 «Συμπληρωματικά μέτρα για την
εφαρμογή του Κανονισμού (ΕΕ) 2019/788 του Ευρωπα­
ϊκού Κοινοβουλίου και του Συμβουλίου σχετικά με την
Ευρωπαϊκή Πρωτοβουλία Πολιτών και του Εκτελεστικού
Κανονισμού (ΕΕ) 2019/1799 της Επιτροπής για τη θέσπι­
ση τεχνικών προδιαγραφών για τα επιμέρους επιγραμμι­
κά συστήματα συγκέντρωσης - Διατάξεις σχετικές με την
εκλογική διαδικασία και τον έλεγχο εσόδων και δαπανών
κομμάτων, συνασπισμών και υποψηφίων βουλευτών και
αιρετών - Λοιπές επείγουσες διατάξεις» (Α’ 136) και ειδι­
κότερα των άρθρων 63 έως 67 αυτού,
10. του ν. 5027/2023 «Σύστημα Καινοτομίας στον δη­
μόσιο τομέα - Ρυθμίσεις Γενικής Γραμματείας Ανθρω­
πίνου Δυναμικού Δημοσίου Τομέα - Ρυθμίσεις για τη
λειτουργία των Ο.Τ.Α. α’ και β’ βαθμού και των αποκε­
ντρωμένων διοικήσεων και για την ευζωία των ζώων
συντροφιάς - Λοιπές επείγουσες ρυθμίσεις του Υπουρ­
γείου Εσωτερικών και άλλες διατάξεις» (Α’ 48) και ιδίως
του άρθρου 60,
11. του π.δ. 141/2010 «Οργανισμός της Αποκεντρωμέ­
νης Διοίκησης Ηπείρου και Δυτικής Μακεδονίας» (Α’ 234),
12. της υπό στοιχεία ΔΙΠΑΔ/οικ./502/2003 απόφασης
του Υφυπουργού ΠΕ.ΧΩ.Δ.Ε. «Έγκριση Τεχνικής Προδια­
γραφής Σήμανσης Εκτελούμενων Οδικών Έργων εντός
και εκτός κατοικημένων περιοχών ως ελάχιστα όρια»
(Β’ 946),
13. της υπό στοιχεία ΔΜΕΟ/Ο/613/2011 απόφασης
του Υφυπουργού ΥΠΟ.ΜΕ.ΔΙ. «Έγκριση: 1) Οδηγιών
Μελετών Οδικών Έργων Κατακόρυφης Σήμανσης Αυ­
τοκινητοδρόμων (ΟΜΟΕ-ΚΣΑ), 2) Προδιαγραφών και
Οδηγιών Σήμανσης Εκτελούμενων Έργων (ΟΜΟΕ-ΣΕ­
ΕΟ)» (Β’ 905),
14. της υπ’ αρ. 34019/25-5-2022 (Υ.Ο.Δ.Δ. 435) από­
φασης του Υπουργού Εσωτερικών για τον ορισμό του
Δημητρίου Γαζή του Ευαγγέλου, Αναπληρωτή Προϊστα­
μένου της Γενικής Διεύθυνσης Χωροταξικής Περιβαλλο­
ντικής και Αγροτικής Πολιτικής ως ασκούντα καθήκοντα
Συντονιστή Αποκεντρωμένης Διοίκησης Ηπείρου-Δυτ.
Μακεδονίας από 10-05-2022 και μέχρι το διορισμό του
Συντονιστή της Αποκεντρωμένης Διοίκησης Ηπείρου Δυτικής Μακεδονίας σύμφωνα με τα άρθρα 28 και 28Α
του ν. 4325/2015 (Α’ 47),
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
29 Ιανουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 236
29.01.2025 20:14:15
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
15. της υπ’  αρ. 86779/19-12-2022 απόφασης του
Υπουργού Εσωτερικών «Διορισμός του Σεραφείμ Λιά­
πη του Γεωργίου, στη θέση του μετακλητού Γραμματέα
Αποκεντρωμένης Διοίκησης Ηπείρου-Δυτικής Μακεδο­
νίας» (Υ.Ο.Δ.Δ. 1183),
16. της υπ’ αρ. οικ. 35082/1652/5-06-2014 απόφασης
της Γενικής Γραμματέως Αποκεντρωμένης Διοίκησης
Ηπείρου - Δυτικής Μακεδονίας «Άσκηση αρμοδιότητας
έγκρισης αποφάσεων των ΟΤΑ που αφορούν μέτρα ρύθ­
μισης οδικής κυκλοφορίας σύμφωνα με τα άρθρα 52 και
52Α του ν. 2696/1999, όπως τροποποιήθηκε και ισχύει»
(ΑΔΑ: ΒΝΛ5ΟΡ1Γ-ΓΟΤ),
17. της υπ’ αρ. οικ.19783/269/14-04-2015 απόφασης
του Γενικού Γραμματέα Αποκεντρωμένης Διοίκησης
Ηπείρου - Δυτικής Μακεδονίας «Τροποποίηση - Συμπλή­
ρωση της υπ’ αρ. 35082/1652/05-06-2014 απόφασης Γε­
νικής Γραμματέως περί άσκησης αρμοδιότητας έγκρισης
αποφάσεων των ΟΤΑ που αφορούν μέτρα ρύθμισης οδι­
κής κυκλοφορίας σύμφωνα με τα άρθρα 52 και 52Α του
ν. 2696/1999, όπως τροποποιήθηκε και ισχύει» (ΑΔΑ:
6Ω7ΑΟΡ1Γ-ΤΟ2),
18. της υπ’ αρ. οικ.72443/29-5-2017 απόφασης του Συ­
ντονιστή Αποκεντρωμένης Διοίκησης Ηπείρου - Δυτικής
Μακεδονίας «Ορισμός Αναπληρωτή Προϊσταμένου της
Γενικής Διεύθυνσης Χωροταξικής και Περιβαλλοντικής
Πολιτικής της Αποκεντρωμένης Διοίκησης Ηπείρου-Δυ­
τικής Μακεδονίας» (ΑΔΑ: 6Μ5ΜΟΡ1Γ-Λ0Ο),
19. της υπ’ αρ. 12943/15-3-2023 απόφασης του Γραμ­
ματέα Αποκεντρωμένης Διοίκησης Ηπείρου - Δυτικής
Μακεδονίας «Μεταβίβαση αρμοδιοτήτων και παροχή
εξουσιοδότησης υπογραφής διοικητικών πράξεων και
εγγράφων “Με εντολή Γραμματέα Αποκεντρωμένης Δι­
οίκησης Ηπείρου - Δυτικής Μακεδονίας” στον Προϊστά­
μενο Γενικής Διεύθυνσης Χωροταξικής, Περιβαλλοντικής
και Αγροτικής Πολιτικής και στους Προϊσταμένους των
Υπηρεσιών της Γενικής Διεύθυνσης Χωροταξικής Περι­
βαλλοντικής και Αγροτικής Πολιτικής της Αποκεντρωμέ­
νης Διοίκησης Ηπείρου - Δυτικής Μακεδονίας» (Β’ 1772
- ΑΔΑ Ψ16ΜΟΡ1Γ-2ΡΖ),
20. της υπό στοιχεία ΔΜΕΟ/ε/οικ./720/13-11-1992
εγκυκλίου του τέως ΥΠΕΧΩΔΕ «Τεχνικές Οδηγίες Κατα­
κόρυφης Σήμανσης τυπικού οδικού δικτύου» (Εγκ. 3/92),
21. της υπό στοιχεία ΔΟΥ/οικ/220/15-01-2015 εγκυ­
κλίου του ΥΠΟΜΕΔΙ «Μέτρα ρύθμισης κυκλοφορίας για
την εκτέλεση έργων στο οδικό δίκτυο της χώρας - Εφαρ­
μογή των διατάξεων του άρθρου 52 του ν. 2696/1999
(ΚΟΚ), όπως τροποποιήθηκε και ισχύει με το άρθρο 48
του ν. 4313/2014»,
22. του υπ’ αρ. 15109/13-5-2013 εγγράφου της Διεύ­
θυνσης Οργάνωσης και λειτουργίας ΟΤΑ του ΥΠ.ΕΣ.,
23. του υπό στοιχεία ΔΟΥ/1626/Φ-922/2-4-2015 εγγρά­
φου της Διεύθυνσης Οδικών Υποδομών του Υπουργείου
Οικονομίας, Υποδομών, Ναυτιλίας και Τουρισμού «Διευκρι­
νίσεις για τη λήψη των μέτρων ρύθμισης της κυκλοφορίας»,
24. του υπό στοιχεία ΔΟΥ/277/Φ.252/26-03-2018
εγγράφου της Διεύθυνσης Οδικών Υποδομών (Δ13)
του Υπουργείου Υποδομών και Μεταφορών «Μέτρα
ρύθμισης κυκλοφορίας (Κώδικας Οδικής Κυκλοφορίας
ν. 2629/1999 όπως έχει τροποποιηθεί και ισχύει)»,
25. του υπ’ αρ. οικ.33278/394/08-06-2015 εγγράφου
του προϊσταμένου της Γενικής Διεύθυνσης Χωροταξικής
και Περιβαλλοντικής Πολιτικής της Α.Δ.Η.- Δ.Μ. «Οδηγίες
για τα απαιτούμενα δικαιολογητικά στοιχεία πληρότη­
τας φακέλου της διαδικασίας έγκρισης κυκλοφοριακών
ρυθμίσεων σύμφωνα με τις παρ. 1 και 3 του άρθρου 52
του ν. 2696/1999 «Κύρωση του Κώδικα Οδικής Κυκλο­
φορίας” (Α’ 57), όπως αντικαταστάθηκε με την παρ. 9 του
άρθρου 48 του ν. 4313/2014 (Α’ 261)»,
Β. Το γεγονός ότι οι διατάξεις της παρούσας δεν αφο­
ρούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Γ. Τα στοιχεία του φακέλου:
1. Το υπ’ αρ. 166750/21-10-2024 (αρ. πρωτ. ΠΕ.ΧΩ.
ΣX. Δυτ. Μακεδονίας 48896/21-10-2024) αίτημα της Δι­
εύθυνσης Τεχνικών Έργων (Έδρα) - Τμήμα Εκτέλεσης
Έργων Δομών Περιβάλλοντος της Περιφέρειας Δυτικής
Μακεδονίας «Αίτημα έγκρισης μέτρων ρύθμισης οδικής
κυκλοφορίας κατά τη διάρκεια εκτέλεσης εργασιών του
έργου: «ΣΥΝΤΗΡΗΣΗ ΑΡΔΕΥΤΙΚΟΥ ΔΙΚΤΥΟΥ ΤΟΕΒ ΣΕΡ­
ΒΙΩΝ» (Τμήμα Κρανιδίων-Αυλών), με συνημμένα.
2. Το υπ’ αρ. οικ.52447/11-11-2024 έγγραφο της Δι­
εύθυνσης Περιβάλλοντος και Χωρικού Σχεδιασμού
Δυτικής Μακεδονίας της Α.Δ.Η.- Δ.Μ. «Συμπληρωματικά
στοιχεία για την έγκριση των προσωρινών μέτρων ρύθ­
μισης οδικής κυκλοφορίας στο δημοτικό δίκτυο κατά τη
διάρκεια εκτέλεσης εργασιών του έργου: “ΣΥΝΤΗΡΗΣΗ
ΑΡΔΕΥΤΙΚΟΥ ΔΙΚΤΥΟΥ ΤΟΕΒ ΣΕΡΒΙΩΝ” Τμήμα Κρανιδί­
ων-Αυλών, σύμφωνα με το άρθρο 52 παρ. 1 του ΚΟΚ.».
3. Το υπ’ αρ. 180754/15-11-2024 (αρ. πρωτ. ΠΕ.ΧΩ.
ΣX. Δυτ. Μακεδονίας 53373/15-11-2024) έγγραφο της
Διεύθυνσης Τεχνικών Έργων (Έδρα) - Τμήμα Εκτέλεσης
Έργων Δομών Περιβάλλοντος της Περιφέρειας Δυτικής
Μακεδονίας «Συμπληρωματικά στοιχεία για την έγκριση
μέτρων ρύθμισης οδικής κυκλοφορίας κατά τη διάρκεια
εκτέλεσης εργασιών του έργου: «ΣΥΝΤΗΡΗΣΗ ΑΡΔΕΥ­
ΤΙΚΟΥ ΔΙΚΤΥΟΥ ΤΟΕΒ ΣΕΡΒΙΩΝ» (Τμήμα Κρανιδίων-Αυ­
λών), με συνημμένα.
4. Το υπ’ αρ. 9475/3-12-2024 έγγραφο του Δήμου Σερ­
βίων «Αποστολή της υπ’ αρ. 125/2024 απόφασης Δημο­
τικού Συμβουλίου Σερβίων» με συνημμένα.
5. Την υπ’ αρ. 125/2024 ομόφωνη απόφαση του Δημοτι­
κού Συμβουλίου Σερβίων αναφορικά με την έγκριση της
μελέτης των προσωρινών μέτρων ρύθμισης κυκλοφο­
ρίας για τις επεμβάσεις σε δημοτικό και αγροτικό οδικό
δίκτυο του Δήμου Σερβίων, στα πλαίσια υλοποίησης του
έργου «Συντήρηση Αρδευτικού Δικτύου ΤΟΕΒ Σερβίων.
Και επειδή από τη συνημμένη τεχνική έκθεση και τα
στοιχεία του φακέλου προκύπτει ότι:
i) Τα προτεινόμενα μέτρα ρύθμισης οδικής κυκλοφορίας:
- προτείνονται βάσει της υπό στοιχεία ΔΜΕΟ/Ο/613/
2011 υπουργικής απόφασης «Έγκριση Προδιαγραφών
και οδηγιών σήμανσης εκτελούμενων έργων (ΟΜΟΕΣΕΕΟ)» (Β’ 905) λαμβάνοντας ιδιαίτερα υπόψη τον χαρα­
κτήρα της οδού, τα γεωμετρικά χαρακτηριστικά της, τη
φύση και τη χρονική διάρκεια των εργασιών που πρό­
κειται να εκτελεστούν και γενικότερα τις αρχές και τους
κανόνες που ισχύουν για τη μελέτη και τη λειτουργία
της οδού.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
- Επιβάλλονται σε όλη τη διάρκεια εκτέλεσης των εργα­
σιών των τμημάτων 35,0 μ. (από τη Χ.Θ. 1+65 έως τη Χ.Θ.
1+100) της δημοτικής οδού Σερβίων-Κρανιδίων, 20,0 μ.
(από τη Χ.Θ. 3+380 έως τη Χ.Θ. 3+400) και 24,0 μ. (από τη
Χ.Θ. 3+676 έως τη Χ.Θ. 3+700) της Δημοτικής-Αγροτικής
Οδού Σερβίων-Αυλών του έργου του θέματος για λόγους
ασφαλείας, σύμφωνα με τον Κ.Ο.Κ.
- Απαιτούνται προκειμένου να εκτελεστούν οι εργασίες
του έργου του θέματος.
- Απαιτούνται προκειμένου να εγκριθεί αρμοδίως σε
επόμενο στάδιο η μελέτη εφαρμογής της εργοταξιακής
σήμανσης.
- Είναι τα περισσότερο ενδεδειγμένα προκειμένου το
έργο του θέματος να εκτελεστεί διασφαλίζοντας κατά
το δυνατό, σε συνδυασμό με την εργοταξιακήσήμανση
που θα εγκριθεί στη συνέχεια και θα εφαρμοστεί καθ’ όλη
τη χρονική διάρκεια εκτέλεσης του έργου, την συνέχιση
των αναγκαίων λειτουργιών της οδού (κίνηση οχημάτων,
πεζών, δικυκλιστών, μέσων μαζικής μεταφοράς, προσπέ­
λαση ιδιοκτησιών, ΟΚΩ), την ασφάλεια των διερχομένων
οδηγών - οχημάτων καθώς και την ασφάλεια των εργα­
ζομένων στο εργοτάξιο.
ii) Δεν επηρεάζονται οι υπηρεσίες οδικής μαζικής με­
ταφοράς,
iii) δεν υπάρχει ανάγκη γεφύρωσης του σκάμματος
για την εξυπηρέτηση και την απρόσκοπτη πρόσβαση
σε παρόδιες ιδιοκτησίες ή σε σημεία διασταυρώσεων με
παρακείμενες οδούς, καθώς δε θίγεται η λειτουργία των
παρόδιων δραστηριοτήτων και των κάθετων οδών από
την εκτέλεση των συγκεκριμένωντμημάτων του έργου
ενώ η πρόσβαση στις παρακείμενες καλλιέργειες εξυπη­
ρετείται από άλλο σημείο,
iv) στο τμήματα εκτέλεσης των εργασιών, δεν υπάρχει
διαμορφωμένο πεζοδρόμιο καθώς πρόκειται για δρόμο
εκτός οικισμών, κράσπεδο ή ρείθρο για τα όμβρια,
v) Οι εργασίες θα πραγματοποιούνται σε τμήματα των
6,00μ ή 12,00 μ στο σύνολο των τμημάτων 35,0 μ., 20,0
μ. και 24,0 μ. της επέμβασης,
vi) στο τέλος κάθε ημέρας μετά το πέρας των εργασι­
ών, το τμήμα του σκάμματος θα επιχώνεται και δεδομέ­
νου ότι οι εργασίες πραγματοποιούνται σε τμήμα εκτός
της οδού, το σύνολο του οδοστρώματος θα παραδί­
δεται στην κυκλοφορία το βράδυ. Ωστόσο για λόγους
ασφαλείας θα τοποθετούνται αναλαμπόντες φανοί και
προειδοποιητική σήμανση εκτός του οδοστρώματος και
παράλληλα σε αυτό, αποφασίζουμε:
Την έγκριση της υπ’ αρ.125/2024 απόφασης του Δη­
μοτικού Συμβουλίου του Δήμου Σερβίων», σύμφωνα
με την παρ. 1 του άρθρου 52 του ΚΟΚ, αναφορικά με τη
λήψη προσωρινών μέτρων ρύθμισης οδικής κυκλοφο­
ρίας κατά τη διάρκεια εκτέλεσης εργασιών του έργου:
«ΣΥΝΤΗΡΗΣΗ ΑΡΔΕΥΤΙΚΟΥ ΔΙΚΤΥΟΥ ΤΟΕΒ ΣΕΡΒΙΩΝ» επί
του δημοτικού-αγροτικού δικτύου του Δήμου Σερβίων
του παρακάτω πίνακα, σύμφωνα με τη μελέτη και τους
συνημμένους χάρτες του οδικού δικτύου και συγκεκρι­
μένα:
Α/Α
Χιλιομετρική θέση
Πλάτος
οδοστρώματος/
λωρίδες
Είδος εργασίας
Προτεινόμενο
μέτρο
Διάρκεια
εργασιών
Αρχή
Τέλος
Δημοτική
Οδός ΣερβίωνΚρανιδίων
1+65
1+100
6,00 μ.
/1 ανά
κατεύθυνση
1. Εκσκαφή
ορύγματος
2. Εξαγωγή
υφιστάμενων
παλαιών
χαλυβδοσωλήνων
3. Τοποθέτηση νέων
χαλυβδοσωλήνων
4. Εγκιβωτισμό
του νέου αγωγού
με άμμο και
επανεπίχωση του
ορύγματος
Στένωση
λωρίδας στην
κατεύθυνση
προς Σέρβια
ημερολογιακές
ημέρες
ΔημοτικήΑγροτική Οδός
Σερβίων-Αυλών
3+380
3+400
6,00 μ.
/1 ανά
κατεύθυνση
Στένωση
λωρίδας στην
κατεύθυνση
προς
Αυλές-Αιανή
ημερολογιακές
ημέρες
ΔημοτικήΑγροτική Οδός
Σερβίων-Αυλών
3+676
3+700
6,00 μ.
/1 ανά
κατεύθυνση
Στένωση
λωρίδας στην
κατεύθυνση
προς
Αυλές-Αιανή
ημερολογιακές
ημέρες
Σύμφωνα με τη μελέτη
- Όπου αρχή χιλιομέτρησης Οδού Σερβίων-Αιανής ΧΘ: 0+000, όπως αυτό αποτυπώνεται στους συνημμένους
χάρτες και προσδιορίζεται στην πόλη των Σερβίων.
Η εν λόγω έγκριση χορηγείται με τις παρακάτω προϋποθέσεις:
1) Να εγκριθεί αρμοδίως, η μελέτη εφαρμογής εργοταξιακής σήμανσης για την εκτέλεση του έργου του θέματος,
στην οποία θα λαμβάνονται ιδιαίτερα υπόψη μεταξύ άλλων οι δεσμεύσεις που αφορούν στο μέγιστο μήκος της
εργοταξιακής ζώνης για τις περιπτώσεις όπου αυτό επιβάλλεται, τα ελάχιστα πλάτη των λωρίδων κίνησης οχημά­
των, τα μέγιστα όρια ταχύτητας καθώς και το απαραίτητο πλάτος μεταξύ του χώρου των εκτελούμενων έργων και
του οδοστρώματος κυκλοφορίας για την ασφαλή διέλευση των εργαζομένων όπως αυτά προβλέπονται στην υπό
στοιχεία ΔΜΕΟ/Ο/613/2011 υπουργική απόφαση «Έγκριση Προδιαγραφών και οδηγιών σήμανσης εκτελούμενων
έργων (ΟΜΟΕ-ΣΕΕΟ)» (Β’ 905) (Τεύχος 7, Παράρτημα Γ).
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
2) Όλοι οι εμπλεκόμενοι φορείς καθώς και ο ανάδοχος
του έργου οφείλουν:
α) Σε όλη τη διάρκεια των εργασιών να τηρούν πλήρως
τα μέτρα ρύθμισης της οδικής κυκλοφορίας που εγκρί­
νονται με την παρούσα απόφαση και να τοποθετήσουν
και να συντηρούν τις απαιτούμενες προειδοποιητικές και
πληροφοριακές πινακίδες σήμανσης μεγάλου μεγέθους,
φανούς, αντανακλαστικά προστατευτικά πλαίσια κ.λπ.
καθώς και όλων των λοιπών αναγκαίων παρεμβάσεων
που θα οριστούν στην εγκριθείσα μελέτη εφαρμογής
της εργοταξιακής σήμανσης του έργου σύμφωνα με την
ισχύουσα Νομοθεσία, τον Κ.Ο.Κ., την «Τεχνική Προδια­
γραφή σήμανσης εκτελούμενων οδικών έργων εντός
και εκτός κατοικημένων περιοχών ως ελάχιστα όρια»
(Β’ 946/2003) και των «Προδιαγραφών και Οδηγιών Σή­
μανσης Εκτελούμενων Έργων» (Β’ 905/2011).
β) Σε περίπτωση που προκύψει λόγω ιδιαίτερων
συνθηκών ή λόγω αδυναμίας τήρησης των ρυθμίσεων
ανάγκη τροποποίησης των μέτρων ρύθμισης της οδικής
κυκλοφορίας που εγκρίνονται με την παρούσα, να προ­
βούν άμεσα στο αίτημα τροποποίησής της.
γ) Να αποκαταστήσουν αμέσως τυχόν φθορές στην
υπάρχουσα, οριζόντια και κατακόρυφη σήμανση ή οπου­
δήποτε αλλού.
δ) Να ενημερώσουν έγκαιρα το οικείο Τμήμα Τροχαίας
και τον οικείο Δήμο για το χρόνο έναρξης και λήξης των
εργασιών ανά τμήμα.
3) Να λαμβάνεται μέριμνα έτσι ώστε με την εφαρμογή
των προτεινόμενων κυκλοφοριακών ρυθμίσεων να μην
επηρεάζονται οι υπηρεσίες των μέσων οδικής μαζικής
μεταφοράς.
4) Στα σημεία που τα τμήματα των οδών στις οποίες
εκτελούνται εργασίες διασταυρώνονται με παρακείμε­
νες οδούς, να ληφθεί μέριμνα με την προβλεπόμενη
σήμανση και την επιτόπου ρύθμιση της κυκλοφορίας
με σηματωρό.
5) Τα μέτρα που λαμβάνονται με την παρούσα απόφα­
ση να ισχύουν από την τοποθέτηση των οικείων πινακί­
δων σήμανσης, των σηματοδοτών ή των διαγραμμίσεων
στο οδόστρωμα, εκτός αν κατά το χρόνο ισχύος των μέ­
τρων αυτών η κυκλοφορία ρυθμίζεται από στελέχη της
αρμόδιας Αστυνομικής Αρχής.
6) Μόνιμη υφιστάμενη σήμανση η οποία έρχεται σε
σύγκρουση με αυτήν που προτείνεται θα πρέπει να
απομακρυνθεί ή να καλυφθεί ώστε να αποφεύγεται η
σύγχυση των χρηστών του οδικού δικτύου κάτω από
οποιεσδήποτε συνθήκες (ημέρα - νύχτα).
7) Στο τέλος της ημέρας και αφού έχουν ολοκληρω­
θεί οι εργασίες ο πάσης φύσεως εξοπλισμός θα απο­
μακρύνεται από την οδό ώστε αυτή να λειτουργήσει
απρόσκοπτα τη νύχτα. Σε περίπτωση που λόγω ειδικών
συνθηκών στο πέρας της ημέρας οι εργασίες δεν έχουν
ολοκληρωθεί, θα πρέπει να παραμείνει στο οδόστρωμα
κατά τη διάρκεια της νύχτας μόνο η κατάλληλα εγκε­
κριμένη για την περίπτωση αυτή σήμανση, να υπάρχει
επαρκής περίφραξη και σαφής σήμανση με αναλάμπο­
ντες φανούς για όλο το χρονικό διάστημα εφαρμογής
των μέτρων.
8) Μετά το πέρας των εργασιών (ολοκλήρωση του έρ­
γου) οι εργοταξιακές πινακίδες και άλλα μέσα εργοτα­
ξιακής σήμανσης δεν επιτρέπεται να παραμένουν στην
περιοχή. Η αφαίρεση της εργοταξιακής σήμανσης και
ασφάλισης θα πρέπει να εκτελεστεί σε ώρες μειωμένου
κυκλοφοριακού φόρτου, επαναφέροντας την πρότερα
σήμανση του οδικού δικτύου της περιοχής.
Η Διεύθυνση Αστυνομίας Κοζάνης καθώς και το Τμήμα
Τροχαίας της ΠΕ Κοζάνης προς τις οποίες αποστέλλεται
η παρούσα απόφαση, παρακαλούνται για τις δικές τους
ενέργειες σε θέματα αρμοδιότητάς τους, ώστε να εξα­
σφαλίζεται η ασφαλής και ομαλή διεξαγωγή της κυκλο­
φορίας με την συνεχή παρακολούθηση των εργασιών και
παρουσία τροχονόμων στην περιοχή των έργων.
Η παρούσα απόφαση έχει εφαρμογή μετά τη δημοσί­
ευσή της στην Εφημερίδα της Κυβερνήσεως καθώς και
μετά την έγκριση της μελέτης εφαρμογής εργοταξιακής
σήμανσης από την επιβλέπουσα το έργο υπηρεσία της
Περιφέρειας Δυτικής Μακεδονίας και για το χρονικό
διάστημα 10 ημερολογιακών ημερών για κάθε τμήμα
επέμβασης, μέχρι την 25-8-2025, που αποτελεί καταλη­
κτική ημερομηνία της σύμβασης του έργου του θέματος.
Για τυχόν μεταβολές στο χρονικό διάστημα εκτέλεσης
των εργασιών - για την εκτέλεση των οποίων χορηγείται
η παρούσα - που αφορούν στην ημερομηνία έναρξης
και λήξης αυτών καθώς και για μικρές μεταβολές στη
διάρκεια του έργου, δεν απαιτείται τροποποίηση της
παρούσας απόφασης.
Το ΚΤΕΛ Κοζάνης Α.Ε., στο οποίο κοινοποιείται η πα­
ρούσα απόφαση, παρακαλείται για τις δικές του ενέρ­
γειες.
Με την παρούσα απόφαση δεν νομιμοποιούνται τυχόν
παράνομες ενέργειες, ούτε υποκαθίστανται άλλες αδει­
οδοτήσεις και εγκρίσεις που τυχόν απαιτούνται για την
υλοποίηση των εν λόγω εργασιών.
Η παρούσα απόφαση δεν αποτελεί άδεια τομής ή
εκσκαφής οδοστρώματος, η οποία χορηγείται από την
αρμόδια για την συντήρηση της οδού Υπηρεσία και θεω­
ρείται πριν από την έναρξη των εργασιών από την Αστυ­
νομική Αρχή, σύμφωνα με την παρ. 3 του άρθρου 47
του Κ.Ο.Κ.
Κατά της παρούσας απόφασης επιτρέπεται, σύμφωνα
με το τελευταίο εδάφιο της παρ. 2 του άρθρου 1 του
ν. 2503/1997, προσφυγή στον Υπουργό Υποδομών και
Μεταφορών μέσα σε αποκλειστική προθεσμία τριάντα
(30) ημερών.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
Η απόφαση αυτή να δημοσιευθεί στην Εφημερίδα της Κυβερνήσεως.
Κοζάνη, 20 Ιανουαρίου 2025
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Χωροταξικής,
Περιβαλλοντικής και Αγροτικής Πολιτικής
ΔΗΜΗΤΡΙΟΣ ΓΑΖΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 236/29.01.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200236.pdf | Tokens: 21275]